2017. gada 17. oktobrī Rīkojums Nr. 579

Rīgā (prot. Nr. 51 31. §)

**Par apropriācijas pārdali**

1. Atbalstīt apropriācijas pārdali 2017. gadā no Finanšu ministrijas budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" 1 710 000 *euro* apmērā, tajā skaitā 1 360 371 *euro* no ilgtermiņa saistību pasākuma "Dotācija VAS "Valsts nekustamie īpašumi" Jaunā Rīgas teātra ēkas rekonstrukcijai" un 349 629 *euro* no ilgtermiņa saistību pasākuma "Dotācija VAS "Valsts nekustamie īpašumi" muzeju krātuvju kompleksa būvniecībai Rīgā, Pulka ielā 8 (attīstības I posma – būvniecības I kārtas muzeju krātuvju korpusa un komunikāciju izbūvei)", uz šādām Izglītības un zinātnes ministrijas budžeta apakšprogrammām:

1.1.  09.16.00 "Dotācija nacionālās nozīmes starptautisku sporta pasākumu organizēšanai Latvijā" Latvijā paredzēto nacionālas nozīmes starptautisku sporta sacensību organizēšanas izdevumu segšanai 2017. gadā – 1 385 000 *euro* apmērā, tai skaitā:

1.1.1.  2018. gada FIA pasaules rallijkrosa čempionāta posma organizēšanas licences iegādei (biedrībai "Latvijas Automobiļu federācija") – 450 000 *euro*;

1.1.2.  2018. gada FIA Eiropas rallija čempionāta posma organizēšanas licences iegādei (biedrībai "Latvijas Automobiļu federācija") – 300 000 *euro*;

1.1.3.  2018. gada FIM pasaules čempionāta motokrosā posma organizēšanas licences iegādei (biedrībai "Latvijas Motosporta federācija") – 350 000 *euro*;

1.1.4.  2018. gada FIL pasaules kausa posma (vienlaikus arī Eiropas čempionāta) kamaniņu sportā organizēšanai (biedrībai "Latvijas Kamaniņu sporta federācija") – 95 000 *euro*;

1.1.5.  2018. gada IOF pasaules čempionāta orientēšanās sportā un pasaules čempionāta taku orientēšanās sportā organizēšanai (biedrībai "Latvijas Orientēšanās federācija") – 95 000 *euro*;

1.1.6.  2018. gada Eiropas čempionāta šahā jauniešiem organizēšanai (biedrībai "Latvijas Šaha federācija") – 95 000 *euro*;

1.2.  03.01.00 "Augstskolas" 325 000 *euro* apmērā, lai nodrošinātu Liepājas Universitātes datorklašu un laboratoriju kompleksa darbībai nepieciešamā aprīkojuma iegādi.

2. Atbalstīt apropriācijas pārdali 2017. gadā no Finanšu ministrijas budžeta apakšprogrammas 41.01.00 "Iemaksas Eiropas Kopienas budžetā" 615 000 *euro* apmērā uz jaunveidojamo Izglītības un zinātnes ministrijas budžeta apakšprogrammu 09.26.00 "Dotācija biedrībai "Latvijas Paralimpiskā komiteja" – Paralimpiskā sporta centra izveidei", lai nodrošinātu izdevumu segšanu saistībā ar Paralimpiskā sporta centra projekta uzsākšanu (biedrībai "Latvijas Paralimpiskā komiteja").

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. un 2. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Izglītības un zinātnes ministra vietā –

iekšlietu ministrs Rihards Kozlovskis